laion/Wikipedia-Exotic huggingface dataset:
পাকিস্তানি রন্ধনশৈলী

পাকিস্তানি রন্ধনশৈলী (উর্দু: پاکستانی پکوان‎) হচ্ছে দক্ষিণ এশীয় বিভিন্ন ঐতিহ্যবাহী রান্নার একটি পরিশোধিত রূপ। ভৌগোলিক অবস্থানের কারণে পাকিস্তানি রান্না দক্ষিণ এশীয় এবং মধ্য এশীয় রন্ধনশৈলীর অংশ। মোঘলদের প্রভাবে পাকিস্তান এবং ভারতে অনেক রান্না ও খাবার একই ধরনের। পাকিস্তানের ভেতরে দেশের নৃতাত্ত্বিক এবং সাংস্কৃতিক বৈচিত্র‍্যের কারণে অঞ্চলভেদে রন্ধনশৈলীতে পার্থক্য আছে। পূর্বাঞ্চলের পাঞ্জাব ও সিন্ধু প্রদেশের খাবারে প্রচুর মশলাপাতি ব্যবহৃত হয় যা দক্ষিণ এশীয় রন্ধনশৈলীর চরিত্র বহন করে। পাকিস্তানের অন্যান্য অঞ্চলের বিশেষ করে বেলুচিস্তান, আজাদ কাশ্মীর, গিলজিত-বালতিস্তান, খাইবার পাখতুনখা এবং প্রশাসনিক উপজাতিক অঞ্চলসমূহে আঞ্চলিকতার প্রভাবে ভিন্ন স্বাদের খাবার প্রচলিত। শহর সমূহে আন্তর্জাতিক রন্ধনশৈলী এবং ফাস্ট ফুড জনপ্রিয়। স্থানীয় খাবারের সংগে বিদেশী রেসিপি মিলিত হয়ে মিশ্র রন্ধনশৈলী গড়ে উঠেছে যেমন পাকিস্তানি চীনা রন্ধনশৈলী। জীবনবৈচিত্র পরিবর্তনের সাথে সাথে রেডিমেড মশলা ব্যবহারের প্রবণতা জনপ্রিয় হচ্ছে। পাকিস্তানের সংখ্যাগরিষ্ঠ জনগোষ্ঠী মুসলমান। মুসলমানগণ ইসলামী আইনানুসারে সেইসকল খাবার ও পানীয় গ্রহণ করে যা হালাল এবং খাওয়ার অনুমতি আছে। হালাল খাদ্য হচ্ছে সেই সকল খাদ্যাদি যা ইসলামী খাদ্য আইনে খাওয়া ও পানের নির্দেশনা দেওয়া হয়েছে। ইসলামী আইনে বিশেষ করে বলা হয়েছে পশু জবাই, মাংস তৈরি এবং খাওয়ার রীতিনীতি সম্পর্কে বলা হয়েছে। ইন্দো আর্য সংস্কৃতি এবং মুসলিম রন্ধন ঐতিহ্যে সজ্জিত পাকিস্তানের জাতীয় রন্ধনশৈলী। পাকিস্তানের প্রথম সভ্যতা হচ্ছে মহেঞ্জোদারো এবং হরপ্পা সভ্যতা। ৩০০০ খ্রিস্টপূর্বাব্দে ডাল, বেগুন এবং গরুকে সিন্ধু উপত্যকায় গৃহপালিত করা হয়। এসব অঞ্চলে হলুদ, গোলমরিচ, সরিষার চাষ হতো। কমপক্ষে হাজার বছরের মধ্যে গম এবং চাল সিন্ধু উপত্যকার প্রধান খাদ্যে পরিণত হয়। পাকিস্তান হয়ে দক্ষিণ এশিয়ায় ইসলাম প্রবেশকালে স্থানীয় রন্ধনশৈলীর উপর মারাত্মকভাবে প্রভাব রাখে। যেহেতু মুসলমানদের শূকর খাওয়া এবং মদ্যপান নিষিদ্ধ তাই খাদ্যগ্রহণ রীতি শক্তভাবে মানা হয়। পাকিস্তানিরা অন্যান্য মাংস যেমন গরু, ছাগল, মুরগী এবং মাছ খেয়ে থাকে। এছাড়া শাকসবজি, ফল ও দুধ দৈনন্দিন খাদ্যতালিকার অংশ। খাবারের দক্ষিণ এশিয়া, মধ্যপ্রাচ্য রন্ধনশৈলীর প্রভাব পাকিস্তানি খাবারে স্পষ্ট। পাকিস্তানি খাবার সুগন্ধি এবং মশলার স্বাদের জন্য পরিচিত। কিছু কিছু খাবারে যথেষ্ট পরিমান তেল ব্যবহারের কারণে সুবাস এবং স্বাদে আকর্ষণীয় হয়ে ওঠে। জিরা, লবঙ্গ, দারচিনি, গোলমরিচ, তেজপাতা, মরিচ গুঁড়ো, হলুদ ইত্যাদির ব্যবহার বেশ জনপ্রিয়। বিভিন্ন মশলা উপাদানের মিশ্রণ গরম মশলা বাংলাদেশ, ভারতের মত পাকিস্তানেও জনপ্রিয়। চাল দিয়ে তৈরি বিভিন্ন খাবার এবং কাবাব পশতু রন্ধনশৈলীর প্রধান বৈশিষ্ট্য। অন্যান্য পাকিস্তানি কুইজিনের তুলনায় পশতু রন্ধনশৈলীতে অধিক পরিমাণে ভেঁড়ার মাংস খাওয়া হয়। ভাতের হালিম, চাপলি কাবাব, টিকা ইত্যাদি জনপ্রিয় খাবার। পশতু এবং বেলুচ রন্ধনশৈলীতে প্রথাগতভাবে মশলার ব্যবহার হয় না। পাঞ্জাব পরিচয়টা ভৌগোলিক এবং সাংস্কৃতিক, পাঞ্জাবি জনগোষ্ঠী রন্ধনশৈলীতে কিছু বৈচিত্র্য আনলেও সামষ্টিকভাবে অনেক মিল লক্ষ্য করা যায়। পাকিস্তানের সিন্ধু জনগোষ্ঠীর রন্ধনশৈলী হচ্ছে সিন্ধী রন্ধনশৈলী। সিন্ধী কুইজিন মশলাদার এবং মুরগীর বিভিন্ন রকম রান্নার জন্য পরিচিত। করাচী রন্ধনশৈলী মোঘলাই রন্ধনশৈলীর অনুরূপ যা হায়দ্রাবাদি রন্ধনশৈলী দ্বারা অনুপ্রাণিত। Taus-Bolstad, S (2003), Pakistan in Pictures. Lerner Publishing Group. আইএসবিএন ৯৭৮-০-৮২২৫-৪৬৮২-৫ Jonathan H. X. Lee, Kathleen M. Nadeau Encyclopedia of Asian American Folklore and Folklife, Volume 1 page 973 ABC-CLIO, 2011 আইএসবিএন ০৩১৩৩৫০৬৬৩, 9780313350665
আকাশ (দ্ব্যর্থতা নিরসন)

উইকিঅভিধানে আকাশ শব্দটি খুঁজুন। আকাশ হলো ভূ-পৃষ্ঠের বাইরে অবস্থিত ফাঁকা স্থান। আকাশ দ্বারা আরও বোঝানো হতে পারে: চলচ্চিত্র আকাশ আর মাটি- ১৯৬৯ সালে মুক্তিপ্রাপ্ত সাদাকালো সঙ্গীতধর্মী চলচ্চিত্র। মেঘলা আকাশ- ২০০১ সালে মুক্তিপ্রাপ্ত বাংলাদেশের ও বাংলা ভাষার চলচ্চিত্র। আকাশ কত দূরে-২০১৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। আকাশ ছোঁয়া ভালোবাসা- ২০০৮ সালে মুক্তিপ্রাপ্ত বাংলাদেশী ও বাংলা ভাষার চলচ্চিত্র। টিভি চ্যানেল আকাশ বাংলা- জি এন্টারটেইনমেন্টের অধিনে ১৯৯৯ সালে প্রতিষ্ঠিত বাংলা টেলিভিশন স্টেশন। ঘূর্ণিঝড় ঘূর্ণিঝড় আকাশ- ২০০৭ সালে উত্তর ভারত মহাসাগরে সংঘটিত ঘূর্ণিঝড়। ব্যক্তি আকাশ সেন- ভারতীয় বাঙ্গালী সুরকার ও গায়ক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পান্ডু বন্দর

পান্ডু বন্দর হল ভারতের আসাম রাজ্যের একটি নদী বন্দর। এই বন্দরটি ব্রহ্মপুত্র নদের তীরে গড়ে উঠেছে। বন্দরটি আসাম রাজ্যের সবচেয়ে গুরুত্বপূর্ণ ও বৃহত্তম নদী বন্দর। এই বন্দরে বিভিন্ন যাত্রীবাহী জাহাজ পর্যটকদের নিয়ে নোঙর করে। তবে বর্তমানে রাজ্য সরকার জাতীয় জলপথ ২ উন্নয়ন প্রকল্পে বন্দরটির আধুনিকীকরণে অর্থ বরাদ্দ করেছে। বন্দরে একটি জাহাজ নোঙর করার ব্যবস্থা করার জন্য একটি নৌ-টার্মিনাল বা স্থায়ী জেটি গঠন করেছে। বন্দরটি ভারত ও বাংলাদেশের মধ্যে পোর্ট অফ কল চুক্তির অন্তর্ভুক্ত। বন্দরটি গুয়াহাটি শহরকে কেন্দ্র করে বহু কাল ধরে বহ্মপুত্র উপত্যকার প্রধান নদীবন্দর হিসাবে কাজ করছে। ব্রিটিশ ভারতে বন্দরটি থেকে পাট ও চা জাহাজে করে কলকাতা বন্দর ও চট্টগ্রাম বন্দরে পরিবহন করা হত। প্রয়োজনীয় দ্রব্য একই পথে এই বন্দর দ্বারা আমদানি করা হত। তবে দেশ স্বাধীনতার পর ১৯৫৬ সাল পর্যন্ত এছ পথ চালু ছিল।এর পর বন্ধ হয়ে যায়। পান্ডু বন্দর নদীর প্রাকৃতিক পোতাশ্রয় হিসাবে কাজ করে। এটি ধুবড়ী-সাদিয়া জাতীয় জলপথ ২-এর মধ্যে পড়ে এবং পণ্য ও পণ্যসম্ভার হিসেবে যাত্রী ও পর্যটন জাহাজের জন্য একটি গুরুত্বপূর্ণ টার্মিনাল ও ট্রানজিট পয়েন্ট। কন্টেনার জাহাজ পরিচালনা করতে সক্ষম স্থায়ী টার্মিনালের নিম্ন স্তরের এবং উচ্চ স্তরের জেটি উভয় নির্মাণ, সম্পন্ন হয়েছে এবং গুয়াহাটি শহরের জন্য রাজস্ব সৃষ্টি আরও উন্নত হয়েছে। বন্দরটি আসাম তথা উত্তর-পূর্ব ভারতের জলপথে পন্য পরিবহনের এক নতুন পথ খোলে দিয়েছে। বন্দরটির দ্বারা আসাম ও উত্তর-পূর্ব ভারত কলকাতা বন্দর ও হলদিয়া বন্দরে সঙ্গে যুক্ত রয়েছে। কন্টেইনার পরিবহনের জন্য একটি স্থায়ী টার্মিনাল। পন্য পরিবহনের জন্য নদীর উচ্চ ও নিন্ম স্তরে জেটি। "নৌ ট্রানজিট চুক্তি পাঁচ বছর নবায়নের প্রস্তাব ভারতের"। kalerkantho.com। ১৩ ফেব্রুয়ারি ২০১২। সংগ্রহের তারিখ ৮ অক্টোবর ২০১৭।  "National Waterway-2"। India-WRIS। ১৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৫।  "Pandu-the river port"। guwahati.com। ৭ নভেম্বর ২০১৫। ১৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৫।  পান্ডু বন্দর-উইকিম্যাপিয়া
সত্যব্রত মুখার্জী

সত্যব্রত মুখার্জী বা জলু (জন্ম: ৮ মে, ১৯৩২) ভারতের একজন প্রাক্তন কেন্দ্রীয় মন্ত্রী, সাংসদ ও খ্যাতনামা ব্যারিস্টার। সত্যব্রত অবিভক্ত বাংলার সিলেটে জন্মগ্রহণ করেন। কলকাতা বিশ্ববিদ্যালয়ে শিক্ষা সম্পন্ন করে লন্ডনে ব্যারিস্টারি পড়তে যান এবং লিংকনস ইন থেকে বার-এট-ল ডিগ্রী লাভ করেন। রাজনীতিতে সক্রিয় ভাবে প্রবেশের আগে তিনি ভারতের অতিরিক্ত সলিসিটর জেনারেল ছিলেন। সত্যব্রত মুখার্জী ভারতীয় জনতা পার্টির হয়ে কৃষ্ণনগর লোকসভা কেন্দ্র থেকে ১৯৯৯ সালে নির্বাচিত হন। ২০০০ সালে অটল বিহারী বাজপেয়ীর মন্ত্রীসভায় ভারত সরকাররের রাসায়নিক ও সার মন্ত্রী এবং পরে শিল্প ও বাণিজ্য মন্ত্রী হন। ভারতের কমিউনিস্ট পার্টি (মার্ক্সবাদী) প্রার্থী জ্যোতির্ময়ী সিকদারের কাছে পরাজিত হওয়ার পরে তিনি রাজ্য বিজেপির সভাপতি হয়েছিলেন ২০০৮ সালে। ২০০৯ সালের পর তিনি সক্রিয় রাজনীতি থেকে ক্রমশ দূরে চলে যান। "মনোনয়নপত্র জমা দিতে এসে জনসমুদ্রে ভাসলেন জলুবাবু"। আনন্দবাজার পত্রিকা। সংগ্রহের তারিখ ৮ অক্টোবর ২০১৭।  "Profile of Satyabrata Mookherjee on parliamentofindia.nic.in"। ২০১১-০৬-১৫ তারিখে মূল থেকে আর্কাইভ করা। সংগ্রহের তারিখ ২০১১-০২-২৫।  সংবাদদাতা, নিজস্ব। "Satyabrata Mookherjee died | প্রয়াত জলুবাবু, রাজ্য বিজেপির প্রাক্তন সভাপতি সত্যব্রত মুখোপাধ্যায় ছিলেন কেন্দ্রীয় মন্ত্রীও"। www.anandabazar.com। সংগ্রহের তারিখ ২০২৩-০৩-০৬।  "তাপস পালের জয় নিয়ে শঙ্কা"। সংগ্রহের তারিখ ৮ অক্টোবর ২০১৭।  "Press Information Bureau, Government of India, Profile of Satyabrata Mookherjee"। ১ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৭।
নওগাঁ পলিটেকনিক ইনস্টিটিউট

নওগাঁ পলিটেকনিক ইনস্টিটিউট বাংলাদেশের একটি কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০০ সালে প্রতিষ্ঠিত হয়। চারটি বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৫টি বিভাগ চলমান রয়েছে। নওগাঁ পলিটেকনিক ইনস্টিটিউটটি নওগাঁর গোস্তহাটির মোড় থেকে ১ কিলোমিটার দক্ষিণে দোবলহাটি রোড এ অবস্থিত । তৎকালীন আওয়ামী লীগের সাধারণ সম্পাদক আব্দুল জলিল এর প্রচেষ্টায় ২০০০ সালে এই প্রতিষ্ঠানটি গড়ে ওঠে। ২০০৪ সালে চারটি প্রযুক্তিতে ডিপ্লোমা কোর্স নিয়ে এর একাডেমিক কার্যক্রম শুরু হয়। উক্ত প্রতিষ্টানে ছাত্রছাত্রীদের জন্য রয়েছে নিম্নোক্ত ল্যাব। বেসিক কম্পিউটার ল্যাব ড্রইং/ড্রাফটিং ল্যাব বেসিক ইলেকট্রিক্যাল ও ইলেকট্রনিক্স ল্যাব কম্পিউটার হার্ডওয়্যার ও মাইক্রোপ্রসেসর ল্যাব ক্যাড ল্যাব নেটওয়ার্ক ল্যাব সার্ভেইং ল্যাব হাইড্রোলিক ল্যাব কনস্ট্রাকশন ল্যাব ফিজিক্স ল্যাব প্লাম্বিং ল্যাব কেমেস্ট্রি ল্যাব মডেল মেকিং ল্যাব সফটওয়্যার ল্যাব কম্পিউটার প্রযুক্তি খাদ্য প্রযুক্তি পরিবেশ প্রযুক্তি স্থাপত্য ও অভ্যন্তর নকশা প্রযুক্তি পুরকৌশল প্রযুক্তি নওগাঁ পলিটেকনিক ইনস্টিটিউটে রয়েছে বিভিন্ন সামাজিক, রাজনৈতিক, সাংস্কৃতিক এবং ক্রিয়া সংগঠন। সামাজিক সংগঠন রোভার স্কাউটস নওগাঁ ব্লাড সার্কেল "নওগাঁয় ব্যবহারিক ক্লাসে দ্রবণের বিস্ফোরণে ছয় ছাত্র আহত"। দৈনিক যুগান্তর। সংগ্রহের তারিখ ২০২০-০৮-২০।  "নওগাঁ পলিটেকনিকে বিস্ফোরণে আহত শিক্ষার্থীর মৃত্যু"। RTV Online। সংগ্রহের তারিখ ২০২০-০৮-২০।  "নওগাঁ পলিটেকনিক ল্যাবে বিস্ফোরণে ৭ শিক্ষার্থী আহত | বাংলাদেশ প্রতিদিন"। Bangladesh Pratidin। সংগ্রহের তারিখ ২০২০-০৮-২০।  পলিটেকনিক ইনস্টিটিউটের অফিশিয়াল ওয়েবসাইট[স্থায়ীভাবে অকার্যকর সংযোগ] "নওগাঁয় বিশ্ব রক্তদাতা দিবস উদযাপন || nbcbd.org"। নওগাঁ ব্লাড সার্কেল - একটি স্বেচ্ছাসেবী সেবামূলক সংগঠন। ২০২৩-০৭-০১। সংগ্রহের তারিখ ২০২৩-০৮-২৬।  অফিসিয়াল ওয়েবসাইট সরকারি তথ্য বাতায়নে নওগাঁ পলিটেকনিক ইনস্টিটিউট ওয়েব্যাক মেশিনে আর্কাইভকৃত ২৭ এপ্রিল ২০২০ তারিখে
ক্যারিবীয় রন্ধনশৈলী

ক্যারিবিয় রন্ধনশৈলী মূলত আফ্রিকীয়, ক্রিওল, আমেরিন্ডিয়ান, ইউরোপীয়, পূর্ব ভারতীয়/দক্ষিণ এশীয়, আরব, চাইনিজ এবং জাভানীয়/ইন্দোনেশীয় রন্ধনশৈলীর একটি মিশ্ররূপ। বিভিন্ন দেশের জাতীসত্তার লোকেদের হাত ধরে এসব ঐতিহ্য ক্যারিবিয় অঞ্চলে এসেছে। এছাড়া স্থানীয় অধিবাসীদের হাত ধরে কিছু মৌলিক রন্ধনপ্রণালী সৃষ্টি হয়েছে। ক্যারিবিয় দ্বীপসমূহে সাধারণ খাদ্য উপাদানের মধ্যে আছে ভাত, শিম, কাসাভা, সিলান্ট্রো, গোল মরিচ, ডাল, টমেটো, মিষ্টি আলু, নারকেল এবং যে কোন ধরনের মাংস যেমন গরু, হাঁস মুরগি,  শূকর অথবা মাছ ইত্যাদি। মশলা উপাদান হিসেবে ঐ অঞ্চলের বৈশিষ্ট্য হচ্ছে সবুজ গুল্ম এবং তেলে মাখিয়ে রাখা যা স্বতন্ত্র এক স্বাদ তৈরি করে ক্যারিবিয় খাবারে। বিভিন্ন তরকারি, স্ট্যু এবং ঝলসানো মাংসে তারা বিভিন্ন মশলা ব্যবহার করে থাকে। আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত। অত্র অঞ্চলের ডেজার্ট খাবার গুলোতেও মিশ্র উৎসের প্রমাণ পাওয়া যায়। কিছু কিছু এলাকায় বিশেষ দিবসে ব্লাক কেক তৈরি করা হয় যা মূলত ইংরেজদের ক্রিস্টমাস পুডিং থেকে উদ্ভূত হয়েছে। সময়ের সাথে সাথে ক্যারিবিয়ানগণ স্থানীয় পদ্ধতিতে খাবার তৈরি করতে শিখেছে যা তাদের সংস্কৃতির সংগে মানানসই এবং সংস্কৃতিকে ফুটিয়ে তোলে। এঙ্গোলীয় রন্ধনশৈলী এন্টিগুয়া ও বার্বুডা রন্ধনশৈলী বার্ডায়ীয় রন্ধনশৈলী বাহামীয় রন্ধনশৈলী বেলিজীয় রন্ধনশৈলী কেম্যান দ্বীপের রন্ধনশৈলী কলম্বীয় রন্ধনশৈলী কোস্টারিকীয় রন্ধনশৈলী কিউবান রন্ধনশৈলী কুরাকাও রন্ধনশৈলী ডোমিনিকা রন্ধনশৈলী ডোমিনিকান গণপ্রজাতন্ত্রী রন্ধনশৈলী স্যালভাদরীয় রন্ধনশৈলী ফরাসি গায়ানা রন্ধনশৈলী গ্রানাডার রন্ধনশৈলী গুয়েতেমালার রন্ধনশৈলী হাইতীয় রন্ধনশৈলী হন্ডুরীয় রন্ধনশৈলী জ্যামাইকার রন্ধনশৈলী মেক্সিকীয় রন্ধনশৈলী নিকারাগুয়ার রন্ধনশৈলী পুয়ের্তো রিকীয় রন্ধনশৈলী পানামীয় রন্ধনশৈলী সেন্ট কিটিস ও নেভিস রন্ধনশৈলী ত্রিনিদাদ ও টোবাগোর রন্ধনশৈলী ব্রিটিশ ভার্জিন দ্বীপের রন্ধনশৈলী মার্কিন ভার্জিন দ্বীপের রন্ধনশৈলী ভেনেজুয়েলীয় রন্ধনশৈলী "Cuisine." ওয়েব্যাক মেশিনে আর্কাইভকৃত ২৮ সেপ্টেম্বর ২০১১ তারিখে (Caribbean.) Bahamabreeze.com. Accessed July 2011.
গাজীপুর

গাজীপুর হলো গাজীপুর জেলার প্রধান শহর। এর প্রাচীন নাম জয়দেবপুর। গাজীপুর রাজধানী ঢাকার সন্নিকটে অবস্থিত। অনেকগুলো ভারী এবং মাঝারি শিল্প এলাকা নিয়ে এই শহর গড়ে উঠেছে। দেশের সর্ববৃহৎ ফসল গবেষণা প্রতিষ্ঠান বাংলাদেশ কৃষি গবেষণা ইনস্টিটিউট এ জেলায় অবস্থিত। এছাড়াও এখানে সরকারি বেসরকারি অনেকগুলো বিশ্ববিদ্যালয় রয়েছে। এদের মধ্যে উল্লেখযোগ্য হলো বঙ্গবন্ধু শেখ মুজিবুর রহমান কৃষি বিশ্ববিদ্যালয়, জাতীয় বিশ্ববিদ্যালয়, ঢাকা প্রকৌশল ও প্রযুক্তি বিশ্ববিদ্যালয় এবং ইসলামিক ইউনিভার্সিটি অব টেকনোলজি। দেশে অন্যতম শিল্পনগরী টঙ্গীর অবস্থান এই শহরের মধ্যে। এছাড়া আরও রয়েছে বাংলাদেশ সিকিউরিটি প্রিন্টিং কর্পোরেশন লিঃ, বাংলাদেশ মেশিন টুলস্ ফ্যাক্টরি লিঃ, বাংলাদেশ সমরাস্ত্র কারখানা, বাংলাদেশ ধান গবেষণা ইনস্টিটিউট বিশেষভাবে উল্লেখযোগ্য। ২০২২ সালের ডিজিটাল জনশুমারী ও গৃহগণনা অনুযায়ী গাজীপুর আয়তনে দেশের ১ম এবং জনসংখ্যায় দেশের ৩য় বৃহত্তম মহানগর। বছর অনুসারে জনসংখ্যা: প্রধান নদ-নদীগুলো হলো পুরাতন ব্রহ্মপুত্র, শীতলক্ষ্যা, তুরাগ, বংশী, বালু, বানার। তুরাগ নদী শিল্প বর্জ্য দ্বারা মারাত্মকভাবে দূষিত হয়ে পড়েছে। মোঃ ওয়াহিদ হোসেন জেলা প্রশাসক (ভারপ্রাপ্ত), গাজীপুর মোঃ ওয়াহিদ হোসেন উপপরিচালক, স্থানীয় সরকার রাণী বিলাসমনি সরকারি বালক উচ্চ বিদ্যালয় ঢাকা প্রকৌশল ও প্রযুক্তি বিশ্ববিদ্যালয় "Gazipur"। World Gazetteer। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ২১ জুন ২০১১।
সমাজসেবায় স্বাধীনতা পুরস্কার বিজয়ীদের তালিকা

সমাজসেবায় স্বাধীনতা পুরস্কার বাংলাদেশের জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের সমাজের কল্যাণ ও জনসেবার ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই আবদুল হামিদ খান ভাসানী'কে সমাজকল্যাণে ও এনায়েত করিম'কে জনসেবায় মরণোত্তর “স্বাধীনতা পুরস্কার” প্রদান করা হয়। স্বাধীনতা পুরস্কার; সমাজসেবায় স্বাধীনতা পুরস্কার। সানজিদা খান (২০১২)। "জাতীয় পুরস্কার"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ৯ অক্টোবর ২০১৭।  আশরাফুল হক রাজীব (২ মার্চ ২০১৬)। "স্বাধীনতা পদকের অর্থমূল্য বাড়ছে"। দৈনিক কালের কণ্ঠ। সংগ্রহের তারিখ ১৬ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ২৫ মে ২০২১ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৭।  "'মেজর আবদুল গণি কৃতী সন্তান হিসেবে স্মরণীয় হয়ে থাকবেন'"। বাংলানিউজটোয়েন্টিফোর.কম। নভেম্বর ১০, ২০১৮। সংগ্রহের তারিখ ২৫ মে ২০২১।  ১৯৭৭ সাল থেকে স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।
দক্ষিণ কোরিয়ার জাতীয় পতাকা

দক্ষিণ কোরিয়ার জাতীয় পতাকায় তিনটি অংশ রয়েছে : সাদা বর্ণের পটভূমি; কেন্দ্রস্থলে অবস্থিত লাল ও নীল বর্ণের তায়েগুক, এবং চারটি কালো বর্ণের ট্রাইগ্রাম যা পতাকার চারটি কোনায় অবস্থিত। এই পতাকার নকশা প্রণয়ন করেন জাপানে নিযুক্ত কোরীয় রাষ্ট্রদূত বাক ইয়ুং-হুও। "তায়েগুকগি" নামে পরিচিত এই পতাকাকে কোরিয়ার জাতীয় পতাকা হিসাবে ঘোষণা করা হয় ১৮৮৩ সালের ৬ই মার্চ।
সেকেন্ড লাইফ

সেকেন্ড লাইফ হচ্ছে সান ফ্রান্সিস্কোর লিনদেন ল্যাব কর্তৃত উন্নয়নকৃত ইন্টারনেট ভিত্তিক কল্পিত বাস্তব (ভারচুয়াল) জগত। যা ২০০৩ সালের জুন ২৩ তারিখে চালু হয়। লিনদেন ল্যাব এর পরিসংখ্যান অনুসারে ২০১৩ সালে এর ব্যবহারকারী ছিল প্রায় ১ মিলিয়ন। "Linden Lab To Open Source Second Life Software"। লিনডেন ল্যাব। জানুয়ারি ৮, ২০০৭। ২০০৭-০১-১০ তারিখে মূল থেকে আর্কাইভ করা। সংগ্রহের তারিখ 2007-01-08।  এখানে তারিখের মান পরীক্ষা করুন: |তারিখ= (সাহায্য) Phoenix Linden (January 8, 2007)। "Embracing the Inevitable"। Linden Lab। সংগ্রহের তারিখ 2007-01-08।  এখানে তারিখের মান পরীক্ষা করুন: |তারিখ= (সাহায্য) "Community: Linux Client Alpha"। Linden Lab। ২০০৬-১২-০৫ তারিখে মূল থেকে আর্কাইভ করা। সংগ্রহের তারিখ ২০০৬-১১-২৪।
ক্রীড়ায় স্বাধীনতা পুরস্কার বিজয়ীদের তালিকা

ক্রীড়ায় স্বাধীনতা পুরস্কার বাংলাদেশে খেলাধুলা ও ক্রীড়া সংগঠনে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের ক্রীড়া ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই হাবিলদার মোস্তাক আহমদকে “ক্রীড়ায় স্বাধীনতা পুরস্কার” প্রদান করা হয়। স্বাধীনতা পুরস্কার; ক্রীড়ায় স্বাধীনতা পুরস্কার। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ১৬ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।
হাইপার টেক্সট ট্রান্সফার প্রোটোকল

হাইপার টেক্সট ট্রান্সফার প্রোটোকল বা এইচটিটিপি হচ্ছে ইন্টারনেটে তথ্য আদান প্রদানের একটি জনপ্রিয় ও বহুল প্রচলিত পদ্ধতি। পদার্থবিদ ও কম্পিউটার বিজ্ঞানী টিম বার্নার্স লী ১৯৮৯ সালে এই পদ্ধতিটি তৈরি করেন। এইচটিটিপির প্রথম সংস্করণ হল এইচটিটিপি/১.১, যা ১৯৯৭ সালে আরএফসি ২০৬৮ নামে প্রথম ব্যবহৃত হয়। পরবর্তীতে ১৯৯৯ সালে আরএফসি ২৬১৬ এবং ২০১৪ সালে আরএফসি ৭২৩০ প্রচলিত হয়। এইচটিটিপি/১.১ এর পরের সংস্করণ এইচটিটিপি/২ তৈরি করা ২০১৫ সালে এবং এটি বর্তমানে বড় বড় ওয়েব সার্ভার ও ব্রাউজারে এএলপিএন এক্সটেনসনের মাধ্যামে টিএলএস দিয়ে ব্যবহৃত হয়। এসকল ক্ষেত্রে টিএলএস ১.২ বা এর নতুন সংস্করণ প্রয়োজন। Fielding, R.; Nottingham, M.; Reschke, J. (June 2022). HTTP Semantics. IETF. RFC 9110. http://tools.ietf.org/html/rfc9110. "RFC 7301 - Transport Layer Security (TLS) Application-Layer Protocol Negotiation Extension" (ইংরেজি ভাষায়)। IETF। জুলাই ২০১৪। সংগ্রহের তারিখ ২৬ জানুয়ারি ২০১৮।  Belshe, M.; Peon, R.; Thomson, M.। "Hypertext Transfer Protocol Version 2, Use of TLS Features" (ইংরেজি ভাষায়)। ১৫ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৮।  উইকিমিডিয়া কমন্সে হাইপার টেক্সট ট্রান্সফার প্রোটোকল সংক্রান্ত মিডিয়া রয়েছে। "Change History for HTTP"। W3.org। সংগ্রহের তারিখ ২০১০-০৮-০১।  A detailed technical history of HTTP. "Design Issues for HTTP"। W3.org। সংগ্রহের তারিখ ২০১০-০৮-০১।  Design Issues by Berners-Lee when he was designing the protocol. "Classic HTTP Documents"। W3.org। ১৯৯৮-০৫-১৪। সংগ্রহের তারিখ ২০১০-০৮-০১।  list of other classic documents recounting the early protocol history HTTP/2 Website Online Tester
হুদ্রাখালী ইউনিয়ন

হুদ্রাখালী ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন। চট্টগ্রাম জেলার অন্তর্গত সন্দ্বীপ উপজেলার মূল দ্বীপের সর্ব-উত্তরে ছিল হুদ্রাখালী ইউনিয়নের অবস্থান। এর দক্ষিণে ছিল কাটগড় ইউনিয়ন ও দক্ষিণ-পূর্বে ছিল দীর্ঘাপাড় ইউনিয়ন, যে দুইটি ইউনিয়নও বর্তমানে বিলুপ্ত এবং বাকি তিন দিকে সন্দ্বীপ চ্যানেল। হুদ্রাখালী ইউনিয়ন ছিল সন্দ্বীপ উপজেলার আওতাধীন ২নং ইউনিয়ন পরিষদ, সন্দ্বীপ চ্যানেলের ভাঙ্গনের ফলে এটি বর্তমানে বিলুপ্ত। সন্দ্বীপ উপজেলা। "চট্টগ্রাম জেলার সন্দ্বীপ উপজেলায় ইউনিয়ন কয়টি ও কী কী? - theballpen"। theballpen.com। সংগ্রহের তারিখ ২০২৩-০৮-১৮।
চার্লস গ্রিলে অ্যাবট

দ্ব্যর্থতা নিরসনের জন্য দেখুন: চার্লস অ্যাবট চার্লস গ্রিলে অ্যাবট (১৮৭২ - ১৯৬১) একজন মার্কিন জ্যোতির্বিজ্ঞানী। তিনি সৌর বিকিরণ এবং পৃথিবীর জলবায়ুর উপর এর প্রভাব বিষয়ে বিষেশজ্ঞ ছিলেন। ১৯০৭ সাল থেকে যুক্তরাষ্ট্রের স্মিথসোনিয়ান অ্যাস্ট্রোফিজিক্যাল মানমন্দিরের পরিচালক পদে আসীন ছিলেন। অ্যাবটই প্রথম সৌর ধ্রুবকের অতিমাত্রায় সঠিক একটি মান নির্ণয় করেছিলেন। এছাড়াও তিনিই প্রথম সূর্যের অবলোহিত বর্ণালীর নির্ভুল মানচিত্র তৈরি করেন এবং সৌর কিরীটের তাপীয় প্রভাবের উপর গবেষণা করেন। মাউন্ট উইলসন সোলার মানমন্দিরে অবস্থিত ৬৩-ফুট (১৯-মিটার) দূরবীনটি নির্মাণে তিনি সাহায্য করেছিলেন। উদ্ধৃতি ত্রুটি: <ref> ট্যাগ বৈধ নয়; SIAMain নামের সূত্রটির জন্য কোন লেখা প্রদান করা হয়নি
কাটগড় ইউনিয়ন

কাটগড় ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন। চট্টগ্রাম জেলার অন্তর্গত সন্দ্বীপ উপজেলার সর্ব-পশ্চিমে ছিল কাটগড় ইউনিয়নের অবস্থান। এর উত্তরে ছিল হুদ্রাখালী ইউনিয়ন; পূর্বে ছিল দীর্ঘাপাড় ইউনিয়ন, সন্তোষপুর ইউনিয়ন ও আমানউল্যা ইউনিয়ন; দক্ষিণে ছিল কালাপানিয়া ইউনিয়ন ও বাটাজোড়া ইউনিয়ন; দক্ষিণ-পূর্বে ছিল বাটাজোড়া ইউনিয়ন ও ইজ্জতপুর ইউনিয়ন এবং পশ্চিম বঙ্গোপসাগর। এ ইউনিয়নের ন্যায় হুদ্রাখালী, দীর্ঘাপাড়, বাটাজোড়া ও ইজ্জতপুর এ চারটি ইউনিয়নও বর্তমানে বিলুপ্ত। কাটগড় ইউনিয়ন ছিল সন্দ্বীপ উপজেলার আওতাধীন ৭নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত। সন্দ্বীপ উপজেলা।
বাটাজোড়া ইউনিয়ন

বাটাজোড়া ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন। চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল বাটাজোড়া ইউনিয়নের অবস্থান। এর উত্তরে ও পশ্চিমে ছিল কাটগড় ইউনিয়ন ও দক্ষিণে ছিল ইজ্জতপুর ইউনিয়ন, যে দুইটি ইউনিয়নও বর্তমানে বিলুপ্ত। দক্ষিণ-পূর্বে ছিল হরিশপুর ইউনিয়ন ও পূর্বে ছিল কালাপানিয়া ইউনিয়ন। বাটাজোড়া ইউনিয়ন ছিল সন্দ্বীপ উপজেলার আওতাধীন ২০নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত। সন্দ্বীপ উপজেলা।
ইজ্জতপুর ইউনিয়ন

ইজ্জতপুর ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন। চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল ইজ্জতপুর ইউনিয়নের অবস্থান। এর উত্তর-পশ্চিমে ছিল কাটগড় ইউনিয়ন ও উত্তরে ছিল বাটাজোড়া ইউনিয়ন; এই দুইটি ইউনিয়নও বর্তমানে বিলুপ্ত। পূর্বে ছিল হরিশপুর ইউনিয়ন, সন্দ্বীপ পৌরসভা ও রহমতপুর ইউনিয়ন; দক্ষিণে ছিল আজিমপুর ইউনিয়ন এবং পশ্চিমে বঙ্গোপসাগর। ইজ্জতপুর ইউনিয়ন ছিল সন্দ্বীপ উপজেলার আওতাধীন ৯নং ইউনিয়ন পরিষদ; বঙ্গোপসাগরে বিলীন হয়ে যাওয়ায় যেটি বর্তমানে বিলুপ্ত। সন্দ্বীপ উপজেলা। "প্রখ্যাত ব্যক্তিত্ব"। sandwip.chittagong.gov.bd। সংগ্রহের তারিখ ২০২৪-০২-০৯।
চার্লস অ্যাবট

Charles Abbot চার্লর অ্যাবট, ১ম ব্যারন কোলচেস্টার চার্লস এডওয়ার্ড অ্যাবট, ২য় ব্যারন কোলচেস্টার চার্লস গ্রিলে অ্যাবট, মার্কিন জ্যোতির্বিজ্ঞানী চার্লস অ্যাবট, ব্রিটিশ উদ্ভিদবিজ্ঞানী Charles Abbott চার্লস অ্যাবট, ১ম ব্যারন টেন্টারডেন চার্লস কনরাড অ্যাবট, মার্কিন পুরাতত্ত্ববিদ এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মিশরীয় রন্ধনশৈলী

মিশরীয় রন্ধনশৈলী হচ্ছে মিশরে প্রচলিত বিভিন্ন রান্নার সমাহার। অঞ্চলভেদে মিশরীয় রন্ধনশৈলীতে মধ্যপ্রাচ্য এবং আফ্রিকার কিছু প্রভাব লক্ষ্য করা যায়। মিশরীয় রন্ধনশিল্পে প্রচুর পরিমাণে ডাল, শাকসবজি এবং ফল ব্যবহৃত হয়। মিশরের নীল উপত্যকা এবং বদ্বীপে প্রচুর পরিমাণে এসব শস্য উৎপন্ন হয়। নিরামিষাশী খাবারের জন্য মিশরীয় রন্ধনশৈলী পরিচিত কারণ এখানে ডাল এবং শাকসবজি প্রধান খাবারের আধিক্য বেশি। আলেক্সান্দ্রিয়া এবং মিশরের উপকূল অঞ্চলের খাবারের মাছ এবং অন্যান্য সামুদ্রিক খাবারের ব্যবহার বেশি। ইতিহাসজুড়ে মিশরে মাংস খুবই ব্যয়বহুল তাই বিভিন্ন প্রকার নিরামিষভোজী খাবার স্থান দখল করে নিয়েছে। মিশরের লোহিত সাগরের সমুদ্রবন্দর ইউরোপে মশলার প্রবেশপথ হিসেবে ব্যবহৃত হতো। বছরজুড়ে বিভিন্ন মশলা এই পথ ধরে মিশরে পদাঙ্ক রেখে যাওয়ায় মিশরে মশলার ব্যবহার বৃদ্ধি পায়। জিরা বহুল ব্যবহৃত মশলা। অন্যান্য মশলার মধ্যে আছে দারচিনি,  মরিচ, হলুদ, তেজপাতা, আদা, মৌরি ইত্যাদি। মিশরীয় রান্নায় সাধারণ মাংসের মধ্যে আছে খরগোশ, কবুতর, মুরগি এবং হাঁস। এগুলো সিদ্ধ করে ঝোল দ্বারা বিভিন্ন প্রকার স্ট্যু এবং স্যুপ প্রস্তুত করা হয়। ঝলসানো বা গ্রিলের জন্য ভেড়া এবং গরুর মাংস ব্যবহৃত হয়। কোফতা, কাবাব, গ্রিল কাটলেট ইত্যাদিকে মাশউইয়াত বলে অভিহিত করা হয়। কলিজার স্যান্ডউইচ আলেক্সান্দ্রিয়ায় বিশেষত্ব যা শহরাঞ্চলে ফাস্টফুড হিসেবে জনপ্রিয়। গরু এবং ভেড়ার মগজও মিশরে জনপ্রিয়। সাধারণ উপায়ে প্রস্তুত রুটি মিশরীয় রন্ধনশৈলীর শিরদাঁড়ায় পরিণত হয়েছে। সব ধরনের খাবারের সংগে রুটি খাওয়ার চল রয়েছে। শ্রমজীবী শ্রেণী কিংবা গ্রামীণ মিশরীয় অঞ্চলের খাবারে রুটি এবং শিমের বিচির পরিমাণ কিছুটা বেশিই থাকে। John Metcalfe (২০১২-০১-১৯)। "Why Do Cow Brains Keep Getting Seized at the Cairo Airport?"। CityLab। সংগ্রহের তারিখ ২০১৬-০১-০৮।  "Meat | Egyptian Cuisine and Recipes"। Egyptian-cuisine-recipes.com। সংগ্রহের তারিখ ২০১৬-০১-০৮।  Alderman, Harold; Braun, Joachim Von (১৯৮৪)। The Effects of the Egyptian Food Ration and Subsidy System on Income Distribution and Consumption (ইংরেজি ভাষায়)। Intl Food Policy Res Inst। আইএসবিএন 9780896290464।